b"\n_START_ARTICLE_\nSilic\xc3\xadcola\n_START_PARAGRAPH_\nSilic\xc3\xadcola o calc\xc3\xadfuga \xc3\xa9s el terme amb qu\xc3\xa8 es coneixen les esp\xc3\xa8cies de plantes que normalment es desenvolupen en s\xc3\xb2ls sil\xc3\xadcics (\xc3\xa0cids). S'oposa al terme calc\xc3\xadcola (de s\xc3\xb2ls b\xc3\xa0sics). Exemples d'esp\xc3\xa8cies silic\xc3\xadcoles: l'alzina surera o el bruc boal._NEWLINE_Una planta calc\xc3\xadfuga no tolera l'alcalinitat dels s\xc3\xb2ls. Calc\xc3\xadfug deriva del llat\xc3\xad 'fugir del calcari'. Un prototipus de plantes silic\xc3\xadcoles \xc3\xa9s el g\xc3\xa8nere Erica (els brucs) tot i que, per excepci\xc3\xb3, el xipell (Erica multiflora) \xc3\xa9s estrictament calc\xc3\xadcola._NEWLINE_No \xc3\xa9s la pres\xc3\xa8ncia dels ions carbonat o hidr\xc3\xb2xid per se el que les plantes silic\xc3\xadcoles no toleren, sin\xc3\xb3 el fet que en condicions alcalines el ferro est\xc3\xa0 menys disponible, en ser menys menys soluble. Per aix\xc3\xb2 les silic\xc3\xadcoles que creixen en s\xc3\xb2ls alcalins desenvolupen la clorosi f\xc3\xa8rrica en els brots nous. _NEWLINE_Per cultivar plantes silic\xc3\xadcoles sobre un substrat aquest ha de ser de reacci\xc3\xb3 \xc3\xa0cida, com per exemple, el fet de la torba de Sphagnum."